སྲིད་ཞིའི་སྐྱབས་མགོན་ཡབ་སྲས་ཀྱི་ཞབས་བརྟན་བཞེད་དོན་ཀུན་འགྲུབ་བཞུགས་སོ། །
༄༅། །སྲིད་ཞིའི་སྐྱབས་མགོན་ཡབ་སྲས་ཀྱི་ཞབས་བརྟན་
བཞེད་དོན་ཀུན་འགྲུབ་བཞུགས་སོ། །
མཁྱེན་རབ།
ཕན་བདེ་འབྱུང་གནས་བསླུ་མེད་དཀོན་མཆོག་སྤྱིའི། །རང་གཟུགས་ཕས་རྒོལ་
གཡུལ་ལ་འཇིགས་མེད་པར། །ལུང་རིག་གདོང་ལྔའི་ང་རོ་ཆེར་སྒྲོགས་པའི། །ཟླ་མེད་
མཁས་གྲུབ་དབང་བོར་གསོལ་བ་འདེབས། །ཆོས་གསུམ་སྡེ་སྣོད་གནད་ལ་རབ་
མཁས་ཤིང་། །ལྷ་བཞིའི་རྣལ་འབྱོར་ལ་གཞོལ་དངོས་གྲུབ་བརྙེས། །དུས་ཀུན་གཡེལ་
མེད་འཇམ་མགོན་བླ་མའི་བསྟན། །འཛིན་སྤེལ་དཔལ་ལྡན་བླ་མཪ་གསོལ་བ་
འདེབས། །མ་རྒད་མདངས་ལྡན་རྗེ་བཙུན་ཏཱ་རེ་མ། །ཡིད་བཞིན་འཁོར་ལོ་རིག་ལྡན་
དབང་གི་རྒྱལ། །ལས་གཤིན་རླུང་འཛིན་དབང་སོགས་སྲུང་ཚོགས་ཀྱིས།: : །བླ་མའི་
ཞབས་བརྟན་བཞེད་དོན་ཀུན་འགྲུབ་མཛོད། །གང་གི་ཐུགས་རྗེའི་ཉིན་མོའི་དབང་
ཕྱུག་གིས། །བདག་རྒྱུད་རྨོངས་པའི་མུན་སངས་ས་ལམ་གྱི། །ཡོན་ཏན་པད་དཀར་
འདབ་མ་འཛུམ་པའི་རྩེར། །རྣམ་མཁྱེན་འབྲས་བུ་མངོན་པར་མཛེས་གྱུར་ཅིག དེང་
ནས་ཀུན་མཁྱེན་མ་ཐོབ་དེ་སྲིད་དུ། །མགོན་ཁྱོད་མཆོག་གསུམ་འདུས་པའི་ངོ་བོ་རུ། །
རྩེ་གཅིག་གུས་པའི་གསོལ་འདེབས་བདག་ཕྱོགས་ཀྱི། །ཡིད་ལ་གང་སྨོན་འདོད་དོན་
མྱུར་འགྲུབ་ཤོག །ཅེས་སྲིད་ཞིའི་སྐྱབས་མགོན་དམ་པ་རྗེ་བཙུན་དཀོན་མཆོག་འཇིགས་མེད་
དབང་བོ་དང་། གནས་བརྟན་འདུལ་བ་འཛིན་པ་མཁས་གྲུབ་བསྟན་འཛིན་པ་རྣམ་པ་གཉིས་
ལ་གསོལ་འདེབས་འདི་ལྟ་བུ་ཞིག་དགོས་ཞེས་དེ་ཉིད་ཀྱི་སློབ་མ་དགེ་སློང་བསྟན་སྐྱོང་གིས་
བྲིས་པ་རྟ་མགྲིན་ཚེ་རིང་བརྒྱུད་དེ་མོལ་བ་ལྟར། . . མཁྱེན་རབ་མིང་ཅན་གྱིས་དད་པས་སྦྱར་
བའོ། །དགེ་ལེགས་འཕེལས། སརྦ་མངྒ་ལཾ།
1

རྗེ་མཛོད་དགེ་མཁས་གྲུབ་བསྟན་འཛིན་མཆོག་གི་རྣམ དང་རྟོགས་བརྗོད།